**ŠIAULIŲ RAJONO SAVIVALDYBĖS ADMINISTRACIJA**

**TARPTAUTINIO VIEŠOJO PIRKIMO**

**ODONTOLOGINĖS ĮRANGOS PIRKIMAS**

**ATVIRO KONKURSO SPECIALIOSIOS SĄLYGOS**

**Versija Nr. 1.**

Turinys

[**1. Bendra informacija ...............................................................................................................2**](#_Toc210116620)

[**2. Pirkimo objektas...................................................................................................................2**](#_Toc210116621)

[**3. Susitikimai su tiekėjais ir objekto apžiūra.........................................................................3**](#_Toc210116622)

[**4. Tiekėjų pašalinimo pagrindai ir kvalifikacijos reikalavimai...........................................3**](#_Toc210116623)

[**5. Reikalavimai, susiję su nacionaliniu saugumu..................................................................3**](#_Toc210116624)

[**6. Specialieji reikalavimai pasiūlymų rengimui ir pateikimui.............................................4**](#_Toc210116625)

[**7. Pasiūlymo galiojimo užtikrinimas......................................................................................5**](#_Toc210116626)

[**8. Elektroninis aukcionas........................................................................................................7**](#_Toc210116627)

[**9. Pasiūlymų vertinimas..........................................................................................................7**](#_Toc210116628)

[**10. Sutarties sudarymas............................................................................................................7**](#_Toc210116629)

[**11. Kitos sąlygos..........................................................................................................................7**](#_Toc210116630)

[**Specialiųjų Pirkimo sąlygų 1 priedas „Terminai“ 8**](#_Toc210116631)

[**Specialiųjų Pirkimo sąlygų 2 priedas „Techninė specifikacija“ 8**](#_Toc210116632)

[**Specialiųjų Pirkimo sąlygų 3 priedas „Tiekėjų pašalinimo pagrindai“ 8**](#_Toc210116633)

[**Specialiųjų Pirkimo sąlygų 4 priedas „Aplinkos apsaugos vadybos sistemos standartai“ 8**](#_Toc210116634)

[**Specialiųjų Pirkimo sąlygų 5 priedas „EBVPD“ 8**](#_Toc210116635)

**Specialiųjų** [**Pirkimo sąlygų 6 priedas „Pasiūlymo forma“ 8**](#_Toc210116636)

[**Specialiųjų Pirkimo sąlygų 7 priedas „Pirkimo sutarties projektas“ 8**](#_Toc210116637)

[**Specialiųjų Pirkimo sąlygų 8 priedas „Deklaracijos dėl Reglamento (ES) 2022/576 5k straipsnio formos“ 8**](#_Toc210116638)

[**Specialiųjų Pirkimo sąlygų 9 priedas „Pavyzdinė Deklaracijos dėl Viešųjų pirkimų įstatymo 45 straipsnio 2¹ dalies numatytų sąlygų forma“ 8**](#_Toc210116639)

[**Specialiųjų Pirkimo sąlygų 10 priedas „Prekių techniniai duomenys“ 9**](#_Toc210116640)

[**Specialiųjų Pirkimo sąlygų 11 priedas „Pavyzdinės pasiūlymo galiojimo užtikrinimo (laidavimo draudimo ir garantijos) formos“ 9**](#_Toc210116641)

# **Bendra informacija**

* 1. **Viešoji įstaiga** **Šiaulių rajono savivaldybės sveikatos centras**, juridinio asmens kodas 306673280, kurios buveinės adresas yra J. Basanavičiaus g. 18, 81183 Kuršėnai, Šiaulių r. sav., **(toliau – Perkančioji organizacija).**
  2. Centralizuoto pirkimo procedūrą atlieka Šiaulių rajono savivaldybės administracija, juridinio asmens kodas 188726051, Vilniaus g. 263, 76337 Šiauliai (**toliau –** **Pirkimo vykdytojas),** vykdydama centrinės perkančiosios organizacijos funkcijas pagal Šiaulių rajono savivaldybės tarybos 2022-07-05 sprendimu Nr. T-271 „Dėl teisės atlikti centrinės perkančiosios organizacijos funkcijas suteikimo Šiaulių rajono savivaldybės administracijai ir Šiaulių rajono savivaldybės švietimo paslaugų centrui“ suteiktą teisę.
  3. Pirkimas neatliekamas naudojantis centralizuotų pirkimų katalogu, nes pirkimo per CPO LT atlikti nėra galimybės.
  4. Pirkimo vykdytojas nerezervuoja teisės dalyvauti pirkime.
  5. Stebėtojai dalyvauti Komisijos posėdžiuose nėra kviečiami.
  6. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.4 papunkčiu. Aplinkos apaugos kriterijai nustatyti specialiųjų pirkimo sąlygų 2 priede „Techninės specifikacijos“.
  7. Išankstinis skelbimas apie pirkimą nebuvo paskelbtas.
  8. Pirkime Pirkimo vykdytojas nenumato skelbti pranešimo dėl savanoriško ex ante skaidrumo.
  9. Pirkime neleidžiama pateikti alternatyvių pasiūlymų.
  10. Bendrosios pirkimo sąlygos yra neatskiriama šių pirkimo sąlygų dalis.
  11. Pirkimo vykdytojo atliekančios organizacijos Komisijos narys, įgaliotas palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, yra vyriausioji specialistė Erika Šimaitienė, el. paštas: [erika.simaitiene@siauliuraj.lt](mailto:erika.simaitiene@siauliuraj.lt), tel. nr. +370 41 59 66 62.

# **Pirkimo objektas**

* 1. Perkančioji organizacija numato įsigyti odontologinės įrangos su priedais, 3 komplektus. Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“.
  2. Pirkimo objektas į dalis neskaidomas.
  3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
  5. Prekių pristatymo terminas – per 3 mėnesiai nuo sutarties pasirašymo dienos. Prekių pristatymo termino pratęsimas nenumatytas.
  6. Maksimali šiam pirkimui numatyta biudžeto suma **be PVM yra 44 610,00 Eur.**

# **Susitikimai su tiekėjais ir objekto apžiūra**

* 1. Pirkimo vykdytojas nerengs susitikimo su tiekėjais dėl pirkimo sąlygų paaiškinimo.

# **Tiekėjų pašalinimo pagrindai ir kvalifikacijos reikalavimai**

* 1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.

# **Reikalavimai, susiję su nacionaliniu saugumu**

* 1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kurios formos (forma juridiniam asmeniui ir forma fiziniam asmeniui) pateiktos Specialiųjų Pirkimo sąlygų 8 priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
  2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.
  3. Perkančioji organizacija, vadovaudamasis VPĮ 45 straipsnio 21 dalies nuostatomis atmes tiekėjo pasiūlymą, jeigu bus tenkinama bent viena iš toliau nurodytų sąlygų:
     1. tiekėjas, jo subtiekėjas, ūkio subjektai, kurių pajėgumais remiamasi ar juos kontroliuojantys asmenys yra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
     2. tiekėjas, jo subtiekėjas, ūkio subjektas, kurio pajėgumais remiamasi ar juos kontroliuojantys asmenys yra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
     3. tiekėjas, jo subtiekėjas, ūkio subjektas, kurio pajėgumais remiamasi, vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje
  4. Dėl VPĮ 45 straipsnio 21 dalies 1, 2 ir 6 punktuose (šių sąlygų 5.3.1–5.3.3 punktuose) nurodytų sąlygų nebuvimo Tiekėjas kartu su pasiūlymu turi pateikti paties Tiekėjo, ūkio subjektų grupės kiekvieno nario (jeigu pasiūlymą teikia ūkio subjektų grupė), subtiekėjo (-ų), ūkio subjekto (-ų), kurio (-ių) pajėgumais remiamasi, laisvos formos atitikties deklaracijas. Pavyzdinė Deklaracijos dėl atitikties VPĮ 45 straipsnio 2¹ dalies nuostatoms forma yra pateikta specialiųjų pirkimo sąlygų 9 priede.
  5. Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti jo deklaracijoje nurodytą informaciją patvirtinančius, VPĮ 51 straipsnio 12 dalyje nurodytus (vieną ar kelis) ar kitus Perkančiajai organizacijai priimtinus dokumentus. Tokių dokumentų Perkančioji organizacija gali prašyti bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

# **Specialieji reikalavimai pasiūlymų rengimui ir pateikimui**

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. užpildyta **Pasiūlymo forma**, parengta pagal specialiųjų pirkimo sąlygų 6 priede pateiktą pasiūlymo formą. CVP IS pateikiama fizinio parašu pasirašyto dokumento skaitmeninė kopija, arba elektroniniu parašu pasirašytas dokumentas, arba elektroninio dokumento nuorašas su metaduomenimis;
    2. užpildyta lentelė „**Prekių techniniai duomenys**“ pagal šių specialiųjų pirkimo sąlygų 10 priedą. CVP IS pateikiama fizinio parašu pasirašyto dokumento skaitmeninė kopija, arba elektroniniu parašu pasirašytas dokumentas, arba elektroninio dokumento nuorašas su metaduomenimis;
    3. prekės galiojančio CE sertifikato (arba lygiaverčio dokumento) pagal Europos Parlamento ir Tarybos reglamentą (ES) 2017/745 dėl medicinos priemonių skaitmeninė kopija originalo kalba kartu su vertimu į lietuvių kalbą;
    4. pavienio tiekėjo, kiekvieno ūkio subjektų grupės nario, kiekvieno ūkio subjekto, kurio pajėgumais remiamasi, kiekvieno numatyto subtiekėjo, užpildytas (-ti) **EBVPD** (specialiųjų pirkimo sąlygų 5 priedas). CVP IS pateikiama fizinio parašu pasirašyto dokumento skaitmeninė kopija, arba elektroniniu parašu pasirašytas elektroninis dokumentas, arba elektroninio dokumento nuorašas su metaduomenimis;
    5. **pasiūlymo galiojimo užtikrinimas** pagal specialiųjų pirkimo sąlygų 7 skyriaus reikalavimus. CVP IS pateikiamas dokumentas turi būti pasirašytas, kaip nurodyta šių specialiųjų pirkimo sąlygų 7.3 punkte.
    6. **jungtinės veiklos sutartis** (jeigu pirkime dalyvauja ūkio subjektų grupė jungtinės veiklos sutarties pagrindu), pasirašyta visų ūkio subjektų grupės partnerių. CVP IS pateikiama fiziniais parašais pasirašyto dokumento skaitmeninė kopija, arba elektroniniais parašais pasirašytas elektroninis dokumentas, arba elektroninio dokumento nuorašas su metaduomenimis
    7. dokumentas (-ai), patvirtinantis (-ys), kad asmuo, kuris pasirašė tiekėjo pasiūlymą ir kitus tiekėjo dokumentus (jei jis ne tiekėjo vadovas), ar kuris pasirašė kito ūkio subjektų grupės partnerio (jei pasiūlymą teikia ūkio subjektų grupė), ar ūkio subjekto, kurio pajėgumais remiamasi, ar subtiekėjo dokumentus, turėjo teisę juos pasirašyti;
    8. jei tiekėjas pasitelkia **ūkio subjektus,** kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį (tiekėjo ir ūkio subjekto kurio pajėgumais tiekėjas remiasi, pasirašyti preliminarūs susitarimai / sutartys su nurodytais ūkio subjektais, kurių pajėgumais tiekėjas remiasi). CVP IS pateikiama fiziniais parašais pasirašyto dokumento skaitmeninė kopija, arba elektroniniais parašais pasirašytas elektroninis dokumentas, arba elektroninio dokumento nuorašas su metaduomenimis;
    9. jei tiekėjas pasitelkia **subtiekėjus**, kurių kvalifikacija nesiremiama, – tiekėjo ir subtiekėjo pasirašyti preliminarūs susitarimai / sutartys su nurodytais subtiekėjais. CVP IS pateikiama fiziniais parašais pasirašyto dokumento skaitmeninė kopija, arba elektroniniais parašais pasirašytas elektroninis dokumentas, arba elektroninio dokumento nuorašas su metaduomenimis;
    10. pavienio tiekėjo, kiekvieno ūkio subjektų grupės nario, kiekvieno ūkio subjekto, kurio pajėgumais remiamasi, kiekvieno numatyto subtiekėjo, deklaracija (-os) dėl (ne)atitikties Reglamento (ES) 2022/576 5k straipsnionuostatoms pagal Specialiųjų Pirkimo sąlygų 8 priede pateiktą formą. CVP IS pateikiama fizinio parašu pasirašyto dokumento skaitmeninė kopija, arba elektroniniu parašu pasirašytas elektroninis dokumentas, arba elektroninio dokumento nuorašas su metaduomenimis;
    11. pavienio tiekėjo, kiekvieno ūkio subjektų grupės nario, kiekvieno ūkio subjekto, kurio pajėgumais remiamasi, kiekvieno numatyto subtiekėjo, deklaracija (-os) dėl atitikties VPĮ 45 straipsnio 2¹ dalies nuostatoms (gali būti pasinaudota Specialiųjų Pirkimo sąlygų 9 priede pateikta pavyzdine forma). CVP IS pateikiama fizinio parašu pasirašyto dokumento skaitmeninė kopija, arba elektroniniu parašu pasirašytas elektroninis dokumentas, arba elektroninio dokumento nuorašas su metaduomenimis.
  1. Pasiūlymo dokumentai turi būti pasirašyti, kaip nurodyta šių specialiųjų pirkimo sąlygų 6.1.1–6.1.11 punktuose. Jei dokumentas pasirašomas elektroniniu parašu, kvalifikuotas elektroninis parašas turi atitikti Lietuvos Respublikos elektroninio parašo įstatymu nustatytus reikalavimus. Jeigu tiekėjo / ūkio subjektų grupės partnerio/ ūkio subjekto, kurio pajėgumais tiekėjas remiasi / subtiekėjo dokumentą pasirašo ne tiekėjo / ūkio subjektų grupės partnerio/ ūkio subjekto, kurio pajėgumais tiekėjas remiasi / subtiekėjo vadovas, turi būti pateiktas atitinkamo subjekto vadovo įgaliojimas dokumentą pasirašančiam asmeniui. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx, adoc ir kt.).
  2. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Pirkimo vykdytojas turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, Pirkimo vykdytojas reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
  3. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
  4. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# **Pasiūlymo galiojimo užtikrinimas**

* 1. Tiekėjas privalo užtikrinti savo pasiūlymo galiojimą **500,00 Eur (penki šimtai eurų)** suma vienu iš šių būdų:
     1. Lietuvos Respublikoje ar užsienyje registruoto banko pirmo pareikalavimo garantija;
     2. Lietuvos Respublikoje ar užsienyje registruotos draudimo bendrovės laidavimo draudimu;
     3. užstatu, kuris pervedamas į Viešoji įstaiga Šiaulių rajono savivaldybės sveikatos centro sąskaitą Nr. A. s. LT094010051006232387 esančią banke „Luminor Bank“, AS Lietuvos skyrius.
  2. Banko garantija ar draudimo bendrovės laidavimas turi būti išduotas, o užstato pavedimas turi būti įvykdytas iki pasiūlymų pateikimo termino pabaigos. Nepateikus su pasiūlymu pasiūlymo galiojimo užtikrinimo, arba pateikus neįsigaliojusį užtikrinimo dokumentą (už kurio išdavimą neapmokėta), Pirkimo vykdytojas paprašys per jos nurodytą terminą pateikti galiojantį pasiūlymo galiojimo užtikrinimą ar dokumentus, įrodančius, kad už išduotą užtikrinimą yra apmokėta arba atliktas užstato pavedimas. Nepateikus nurodytų dokumentų, tiekėjo pasiūlymas bus atmestas.
  3. Jeigu pasiūlymo galiojimo užtikrinimui teikiama banko garantija arba laidavimo draudimu, pasiūlymo galiojimo užtikrinimas pateikiamas skaitmenine forma kartu su pasiūlymu CVP IS priemonėmis. Pasiūlymo galiojimo užtikrinimo dokumentas privalo būti pasirašytas jį išdavusios įstaigos įgalioto darbuotojo saugiu elektroniniu parašu. Pateikiant draudimo bendrovės laidavimo raštą, kartu turi būti pateikiama laidavimo draudimo liudijimo (poliso) skaitmeninė kopija ir dokumento, patvirtinančio įvykdytą apmokėjimą, skaitmeninė kopija. Pasiūlymo galiojimo užtikrinimas (elektroninis dokumentas) pasiūlymo dokumentų sudėtyje turi būti pateiktas atskiru failu, kad liktų aktyvus užtikrinimą išdavusios įstaigos įgalioto darbuotojo elektroninis parašas.
  4. Pasiūlymo galiojimo užtikrinimo dokumento galiojimo terminas turi būti toks pat, kaip pasiūlymo galiojimo terminas, nurodytas šių Specialiųjų Pirkimo sąlygų 1 priede. Pavyzdinės pasiūlymo galiojimo užtikrinimo (laidavimo draudimo ir garantijos) formos pateiktos šių Specialiųjų Pirkimo sąlygų 11 priede.
  5. Banko garantijoje, laidavimo draudimo rašte turi būti nurodyta, kad tiekėjas netenka pasiūlymo galiojimo užtikrinimo esant bent vienai šių sąlygų*:*
     1. Jei pasiūlymo galiojimo laikotarpiu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, siūlomos papildomos garantijos ar siūlomo jos termino);
     2. jei tiekėjas nepateikia jokio atsakymo į perkančiosios organizacijos prašymą dėl tiekėjų pašalinimo pagrindų nebuvimą, kvalifikacijos reikalavimų, aplinkos apsaugos vadybos sistemos standartų reikalavimų atitiktį patvirtinančių duomenų patikslinimo, trūkstamų ar netikslių dokumentų pateikimo ar patikslinimo, dėl pasiūlymo paaiškinimo ar dėl neįprastai mažos kainos pagrindimo pateikimo;
     3. jei tiekėjas, jo pasiūlymą pripažinus laimėjusiu, ir pakvietus pasirašyti pirkimo sutartį, raštu atsisako pasirašyti pirkimo sutartį, siekia pasirašyti pirkimo sutartį kitomis sąlygomis, negu buvo nustatyta Pirkimo dokumentuose arba iki nustatyto termino nepasirašo pirkimo sutarties arba neįvykdo kitų pirkimo sutartyje nustatytų jos įsigaliojimo sąlygų;
     4. jei pasirašius pirkimo sutartį, tiekėjas per nustatytą terminą nepateikia perkančiajai organizacijai tinkamo sutarties įvykdymo užtikrinimo.
  6. Pasiūlymo galiojimo užtikrinimo dokumente – banko garantijoje, laidavimo draudimo rašte – turi būti nurodyta, kad užtikrinimo suma Perkančiajai organizacijai bus išmokėta per 15 darbo dienų nuo Perkančiosios organizacijos reikalavimo išmokėti užtikrinimo sumą pateikimo. Reikalavime išmokėti užtikrinimo sumą nurodoma reikalavimo priežastis (pagal kurią sąlygą iš 7.5.1–7.5.4 p.).
  7. Jei pasiūlymo galiojimui užtikrinti teikiamas draudimo laidavimo raštas, jame turi būti nurodyta, kad esant prieštaravimams tarp draudimo bendrovės laidavimo draudimo taisyklių nuostatų ir pagal šias Pirkimo sąlygas išduoto laidavimo draudimo rašto teksto, pirmumo teisė bus teikiama perkančiosios organizacijos priimto laidavimo draudimo rašto tekstui.
  8. Prieš pateikdamas užtikrinimą patvirtinantį dokumentą, dalyvis gali prašyti perkančiosios organizacijos patvirtinti, kad ji sutinka priimti jo siūlomą užtikrinimą patvirtinantį dokumentą. Tokiu atveju perkančioji organizacija atsako dalyviui ne vėliau kaip per specialiųjų pirkimo sąlygų 1 priede nustatytą terminą. Šis patvirtinimas iš perkančiosios organizacijos neatima teisės atmesti pasiūlymo galiojimo užtikrinimo gavus informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar netinkamai juos vykdė.
  9. Perkančioji organizacija gali prašyti dalyvius pratęsti pasiūlymo galiojimo užtikrinimo laiką iki konkrečiai nurodytos datos.
  10. Jeigu tiekėjas pasiūlymo galiojimui užtikrinti pateikia užstatą, perkančioji organizacija turi teisę juo pasinaudoti šių sąlygų 7.5.1–7.5.4 p. nurodytais atvejais.
  11. Pasiūlymo galiojimo užtikrinimas dalyviui grąžinamas (arba atsisakoma teisių į jį) per specialiųjų pirkimo sąlygų 1 priede nustatytą terminą įvykus bent vienai iš šių sąlygų:
      1. pasibaigia pasiūlymų užtikrinimo galiojimo laikas ir dalyvis jo nepratęsia ir (ar) nepateikia naujo pasiūlymo galiojimo užtikrinimą patvirtinančio dokumento (jeigu jo reikalaujama);
      2. įsigalioja pasirašyta sutartis;
      3. nutraukiamos pirkimo procedūros.

# **Elektroninis aukcionas**

* 1. Pirkimo vykdytojas pirkime netaikys elektroninio aukciono.

# **Pasiūlymų vertinimas**

* 1. **Pirkimo vykdytojas** ekonomiškai naudingiausią pasiūlymą išrenka pagal kainos kriterijų.
  2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  3. Pirkimo vykdytojas atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: užpildyta Pasiūlymo forma pagal šių specialiųjų pirkimo sąlygų 6 priedą (Specialiųjų pirkimo sąlygų 6.1.1. punktas), užpildyta Prekių techniniai duomenys, pagal šių Pirkimo sąlygų 10 priedą (Specialiųjų pirkimo sąlygų 6.1.2. punktas).

# **Sutarties sudarymas**

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjusiu. Sutarties sąlygos pateikiamos Specialiųjų Pirkimo sąlygų 7 priede „Sutarties projektas“.

# **Kitos sąlygos**

* 1. Kitų sąlygų Pirkimo vykdytojas nenustato.

\_\_\_\_\_\_\_\_\_\_\_\_\_\_\_\_\_\_\_\_\_\_\_

## **Specialiųjų Pirkimo sąlygų 1 priedas „Terminai“**

Šiam pirkimui taikomų procedūrinių veiksmų terminai yra pateikiami atskirame dokumente, docx formatu.

**\_\_\_\_\_\_\_\_\_\_\_\_\_\_\_\_\_\_\_\_\_\_**

## **Specialiųjų Pirkimo sąlygų 2 priedas „Techninė specifikacija“**

Techninė specifikacija yra pateikiama atskiru failu, docx formatu.

**\_\_\_\_\_\_\_\_\_\_\_\_\_\_\_\_\_\_\_\_\_\_**

## **Specialiųjų Pirkimo sąlygų 3 priedas „Tiekėjų pašalinimo pagrindai“**

Tiekėjų pašalinimo pagrindai yra pateikiami atskirame dokumente, docx formatu.

**\_\_\_\_\_\_\_\_\_\_\_\_\_\_\_\_\_\_\_\_\_\_**

## **Specialiųjų Pirkimo sąlygų 4 priedas „Aplinkos apsaugos vadybos sistemos standartai“**

Aplinkos apsaugos vadybos sistemų standartai yra pateikiami atskirame dokumente, docx formatu.

**\_\_\_\_\_\_\_\_\_\_\_\_\_\_\_\_\_\_\_\_\_\_**

## **Specialiųjų Pirkimo sąlygų 5 priedas** **„EBVPD“**

„Europos bendrasis viešųjų pirkimų dokumentas (EBVPD)“ pateikiamas atskiru failu.

\_\_\_\_\_\_\_\_\_\_\_\_\_\_\_\_\_\_

## **Specialiųjų Pirkimo sąlygų 6 priedas „Pasiūlymo forma“**

Pasiūlymo forma tiekėjams pildyti yra pateikiama atskiru failu, docx formatu.

\_\_\_\_\_\_\_\_\_\_\_\_\_\_\_\_\_

## **Specialiųjų Pirkimo sąlygų 7 priedas „Sutarties projektas“**

Pirkimo sutarties projektas yra pateikiamas atskiru dokumentu, docx formatu.

\_\_\_\_\_\_\_\_\_\_\_\_\_\_\_\_\_\_\_

## **Specialiųjų Pirkimo sąlygų 8 priedas „Deklaracijos dėl Reglamento (ES) 2022/576 5k straipsnio formos**“

Deklaracijos dėl Reglamento (ES) 2022/576 5k straipsnio formos (forma juridiniam asmeniui ir forma fiziniam asmeniui) yra pateikiamos pateiktos atskiru dokumentu, docx formatu.

## **Specialiųjų Pirkimo sąlygų 9 priedas „Pavyzdinė Deklaracijos dėl Viešųjų pirkimų įstatymo 45 straipsnio 2¹ dalies numatytų sąlygų forma“**

Pavyzdinė Deklaracijos dėl Viešųjų pirkimų įstatymo 45 straipsnio 2¹ dalies numatytų sąlygų forma yra pateikiama pateiktos atskiru dokumentu, docx formatu.

\_\_\_\_\_\_\_\_\_\_\_\_\_\_\_\_\_\_\_\_

**Specialiųjų Pirkimo sąlygų 10 priedas**

**„****Prekių techniniai duomenys“**

Prekių techniniai duomenys yra pateikiami atskiru dokumentu, docx formatu.

\_\_\_\_\_\_\_\_\_\_\_\_\_\_\_\_\_\_\_\_

## **Specialiųjų Pirkimo sąlygų 11 priedas**

## **„Pavyzdinės pasiūlymo galiojimo užtikrinimo (laidavimo draudimo ir garantijos) formos“**

Pavyzdinės pasiūlymo galiojimo užtikrinimo (laidavimo draudimo ir garantijos) formos yra pateikiamos atskiru dokumentu, docx formatu.